|  |  |
| --- | --- |
| Emne | **Insekter**  - se også de generelle kommentarer |
| Mål-  gruppe | Formidlingsagenter – små |
| Fag-  område | Natur/teknik |
| Mål | Eleverne skal kende forskel på det levende og det ikke-levende ud fra enkle kriterier. De skal kende til kategorier af dyr samt de vigtigste kendetegn, der henfører dem til systematiske grupper. |
| **Fase 1**  (intro / fang) | Lærerne lavede en udstilling for agenterne af skolens samling af insekter i rammer og bokse. Her var således både biller, natsværmere, sommerfugle, guldsmede, vandrende pinde, myrer, bier, hvepse, mariehøner, græshopper...  Eleverne studerede dem nøje og havde mange spørgsmål. Vi bad dem skrive spørgsmålene ned. |
| **Fase 2**  (fundament/  forudsætning) | Herefter spurgte vi dem, hvad der var fælles for alle dyrene? Observationen blev skærpet og de havde mange bud: de er små, de lever i Danmark, de har lige mange ben, de har vinger....  Vi lærte dem herefter de tre kendetegn for voksne insekter - tre par ben, leddelt (hoved, bryst og bagkrop) og ydre skelet.  Vi gav dem også eksempler på fuldstændig forvandling (æg, larve, puppe, imago) og ufuldstændig forvandling (fra nymfe til imago). Vi talte ud fra vores udstilling samt disse illustrationer: http://skadedyrskontrol.com/skadedyrsguiden-flyvende-insekter  Og endelig lærte vi dem at bruge bestemmelsesnøgler til insekter. |
| **Fase 3**  (forsk) | Herefter bad vi dem vælge et eksemplar fra udstillingen og gå i dybden med art og gruppe. De skulle kontrollere med bestemmelsesnøglen og der var mange opslagsbøger og gamle anskuelighedstavler til rådighed.  De skulle undersøge betingelser for levesteder, føde og formering. De skulle forklare om det var fuldstændig eller ufuldstændig forvandling og selv lave en tegning. Desuden skulle de - med ler - bygge modeller af deres insekt, hvor der var vægt på de tre kendetegn. |
| Forklar / formidl | Agenterne skulle forklare det lærte for skolens ældste SFO-elever (3.klasse). Og de skulle skrive en tekst, som fremover skulle vedlægges boksene med insekter, så andre kunne læse det, de nu havde lært. |
| Forlæng | Kendskab til Carl von Linné. Lære forskellen på rige, klasse, orden, familie, slægt og art. At fx artsnavn og slægtsnavn altid skrives med kursiv, at slægtsnavne starter med stort bogstav og artsnavn med lille. Knækker de denne kode, så bliver det endnu sjovere for dem at gå på jagt i opslagsbøgerne. |